**MUNICIPIUL BUCUREŞTI**

**CONSILIUL LOCAL AL SECTORULUI 1**

**HOTĂRÂRE**

***privind implementarea de către Direcţia Generală de Asistenţă Socială şi***

***Protecţia Copilului Sector 1 a Proiectului ”România frumoasă”***

Văzând Expunerea de motive a Primarului sectorului 1, precum şi Raportul de specialitate întocmit de Direcţia Generală de Asistenţă Socială şi Protecţia Copilului Sector 1;

Având în vedere Raportul Comisiei de studii, prognoze economico-sociale, buget, impozite şi taxe locale şi al Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor şi patrimoniu ale Consiliului Local al Sectorului 1;

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

Având în vedere prevederile Legii nr. 292/2011 a asistenţei sociale, cu modificările şi completările ulterioare;

Ţinând seama de pevederile Hotărârii Guvernului României nr. 1434/2004 privind atribuţiile şi Regulamentul-cadru de organizare şi funcţionare ale Direcţiei generale de asistenţă social şi protecţia copilului, republicată, cu modificările şi completările ulterioare;

Luând în considerare prevederile art.28 alin.(2) din Legea nr. 416/2001 privind venitul minim garantat, cu modificările şi completările ulterioare;

În temeiul prevederilor art.45 alin.(2), art.81 alin.(2) lit.n) şi art.115 alin.(1) lit.b) din Legea nr. 215/2001 a administraţiei publice locale, republicată, cu modificările şi completările ulterioare,

**CONSILIUL LOCAL AL SECTORULUI 1**

**HOTĂRĂŞTE:**

**Art.1.** Se aprobă implementarea de către Direcţia Generală de Asistenţă Socială şi Protecţia Copilului Sector 1 a Proiectului ”România frumoasă”, conform Anexei nr.1, care face parte integrantă din prezenta hotărâre.

**Art.2.** Valoarea totală a Proiectului este de 7.900 lei, costurile fiind suportate din bugetul de venituri şi cheltuieli al Direcţiei Generale de Asistenţă Socială şi Protecţia Copilului Sector 1 pentru anul 2016, din sumele destinate plăţii ajutoarelor sociale şi de urgenţă.

**Art.3.** **(1)** Primarul sectorului 1, Secretarul sectorului 1 şi Directia Generală de Asistență Socială și Protecția Copilului Sector 1 vor duce la indeplinire prevederile prezentei hotărâri.

**(2)** Serviciul Secretariat General, Audiențe va asigura comunicarea prezentei instituţiei menţionate la alin.(1), precum şi Instituţiei Prefectului Municipiului Bucureşti.

Această hotărâre a fost adoptată în ședința ordinară a Consiliului Local al Sectorului 1 din data de 31.03.2016.

**PREŞEDINTE DE ŞEDINŢĂ, CONTRASEMNEAZĂ,**

**Adrian Tănăsescu**

**SECRETAR**

**Remus Alexandru Moldoveanu**

**Nr.: 53**

**Data: 31.03.2016**

**Anexa nr.1**

**la Hotărârea Consiliului Local**

**nr.53/31.03.2016**

**PREŞEDINTE DE ŞEDINŢĂ,**

**Adrian Tănăsescu**

**ACTIVITĂȚI ÎN CADRUL PROIECTULUI ROMÂNIA FRUMOASĂ**

**Ziua I**

12.00 - plecarea din Bld. Mareşal Averescu nr.17 – sediul Direcţiei Generale de Asistenţă Socială

şi Protecţia Copilului Sector 1

16.00 - popas în Orașul Horezu, servirea gustării

- vizita la Târgul de ceramică Horezu

18.30 - cazarea la Pensiunea “Hotel Gorj”, Orașul Târgul Jiu

19.00 - servirea cinei

**Ziua II**

8.00 – 8,30 – mic dejun

9.00- 13.00 – Casa Memorială - Brâncuși și Parcul Central din Târgu Jiu

13.30 – 14.00 - Prânzul

14.30 – 19.30 – vizite la Mânâstirea Cozia, Mânăstirea Polovaci și Pestera Polovaci

**Ziua III**

8.00 – 8.30 - mic dejun

9.30 – vizită la Peștera Muierilor

13.00 - popas la Cheile Oltețului

14.00 - plecarea spre Bucureşti

20.00 - sosirea la Direcţia Generală de Asistenţă Socială şi Protecţia Copilului Sector 1

Pe durata deplasării persoanele vor primi o gustare în ziua de 03.06.2016 ora 16.00 şi una în data de 05.06.2016, ora 17.30.

Cazarea, mesele de prânz, cina şi micul dejun vor fi luate în oraşul Târgul Jiu „La Hotel Gorj”. Valoarea acestora este de: 6.700 lei.

Gustările vor fi constituite din 4 sandwich-uri şi câte două mere, 2 croissant sau 2 prăjitura casei. Pentru gustări solicităm achiziţionarea de:

- 15 pâini feliate;

- caşcaval feliat;

- pastramă sau muşchi file;

- 80 mere;

- 80 prăjiturele.

De asemenea, va fi asigurată apă plată pentru consumul din cele 3 zile (1.5 l/persoană/ zi). Astfel se vor achiziţiona:

- 72 sticle x 0.5l;

- 72 sticle x 2l.

**Costul apei si al gustărilor este de aproximativ 900 lei.**

**Intrarea la cele 3 muzee este în valoare de 300 lei.**

Menţionăm că suma aferentă pentru biletele de intrare la muzee, cea pentru gustări (900 lei) va fi ridicată de doamna Gabriela Ene care va întocmi şi decontul.

**Costul total al proiectului : 7.900 lei.**